**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**मौखिक प्रश्‍न सं. \*11**

**सोमवार, 24 नवम्‍बर, 2014 3 अग्रहायण 1936 (शक)**

**राष्ट्रीय राजमार्गों को चार-लेन का बनाया जाना**

\*11. **श्री मोहम्मद अली खान:**

क्या **सड़क परिवहन और राजमार्ग मंत्री** यह बताने की कृपा करेंगे कि:

(क) क्या सरकार राष्‍ट्रीय राजमार्गों को चार लेन का बनाये जाने का विचार रखती है;

(ख) यदि हां, तो पिछले तीन वर्षों में प्रत्येक वर्ष और चालू वर्ष के दौरान राजमार्ग-वार, हस्ताक्षरित और निष्पादित अनुबन्धों सहित इस पर अब तक व्यय की गई धनराशि का ब्यौरा क्या है और

(ग) उन्नयन हेतु अभी भी लंबित कार्यों का राजमार्ग-वार ब्यौरा क्या है?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री पोन्. राधाकृष्‍णन)**

**(क) से (ग):** एक विवरण सदन के पटल पर रखा गया है ।

**राष्ट्रीय राजमार्गों को चार-लेन का बनाने के संबंध में** **श्री मोहम्मद अली खान द्वारा 24.11.2014 को पूछे जाने वाले राज्‍य सभा मौखिक प्रश्‍न सं.** \*९**11 के उत्‍तर के भाग (क) से (ग) के उत्‍तर में उल्‍लिखित विवरण**

**(क) से (ग)** जी, हॉं। राष्ट्रीय राजमार्गमुख्‍य: रूप से राष्ट्रीय राजमार्ग विकास परियोजना (एनएचडीपी) के विभिन्‍न चरणों के अंतर्गत चार/छ: लेन के बनाये जा रहे है। पिछले तीन वर्षों और वर्तमान वर्ष के दौरान राष्ट्रीय राजमार्गों का 4/6 लेन तक उन्‍नयन करने हेतु 75 परियोजनाओं का ठेका दिया गया है। अभी तक इन परियोजनाओं पर 15433 करोड़ रूपए का व्‍यय हो चुका है और यह कार्यान्‍वयन के विभिन्‍न चरणों में है।

\*\*\*\*